Aftrekplek: Kardoesie (N7)
JY LEES NOU Aftrekplek: Kardoesie (N7)
Die N7 tussen Kaapstad en Clanwilliam kan frustrerend wees – daar’s nie juis verbysteekplek nie en trokke kan jou reis vertraag. Gelukkig is daar baie padstalle om by te stop, bene te rek en vir ’n uur of wat net te ontspan.
Kardoesie is bo-op die Piekenierskloofpas met ’n mooi uitsig oor die Renosterhoekvallei in die weste. Hier is van klere en boeke tot robvel-vellies, maar dis die tuisgemaakte pasteie wat mense laat toustaan.
Hulle restaurantspyskaart is uitgebrei: Van burgers tot pizzas, slaaie en koek, gevulde pannekoeke en ook ’n kinderspyskaart.
Sondagmiddae word hier gekook! Kry die spyskaart op die webblad en maak seker jy bespreek vooraf.
Waar? Langs die N7, 10 km suid van Citrusdal (150 km van Kaapstad af)
Oop: Ma.-Sat. 8 vm.-5 nm.; Son.: 12 vm.-5 nm.
Kontak: 082 525 2247; www.kardoesie-n7.co.za
Meer oor: aftrekplek
Kom rus (of trou!) op die voorstoep van die Kgalagadi
Aftrekplek: Butterfly's Bistro, Hogsback